AIŠKINAMASIS RAŠTAS

Dėl nekilnojamojo turto pirkimo Molėtų rajono savivaldybės nuosavybėn

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pirkti už savivaldybės biudžeto lėšas nekilnojamąjį turtą: 35/100 dalį administracinio-parduotuvės pastato (registro Nr. 90/18552; unikalus Nr. 6296-3000-2012; pastatas plane pažymėtas 1B2p; bendras pastato plotas 1220,44 kv. m; pastatytas 1963 m.), esantį Molėtų r. sav., Molėtų m., Amatų g. 4, už 138000,00 (vieną šimtą trisdešimt aštuonis tūkstančius) Eur.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Pastatas bus naudojamas savarankiškosios savivaldybės funkcijos – gyventojų bendrosios kultūros ugdymo ir etnokultūros puoselėjimo – vykdymui. Bus sudaryta galimybė Molėtų rajono savivaldybei teikti paraišką regioninės pažangos priemonei 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“, patvirtintai Lietuvos Respublikos vidaus reikalų ministro 2023 m. balandžio 4 d. įsakymu Nr. 1V-188 "Dėl regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių patvirtinimo".

4. Lėšų poreikis ir jų šaltiniai:

Lėšų poreikis – 138 000,00 Eur savivaldybės biudžeto lėšų.

5. Kiti sprendimui priimti reikalingi pagrindimai, skaičiavimai ar paaiškinimai.

Administracinis - parduotuvės pastatas (unikalus Nr. 6296-3000-2012), esantis Molėtų r. sav., Molėtų m., Amatų g. 4, statytas 1963 metais. Bendras pastato plotas 1220,44 m2. Savivaldybei nuosavybės teise priklauso 793,29 m2 ploto, o UAB „Molėtų švara“ nuosavybės teise priklauso 427,15 m2. Pastato eksploatacijai suformuotas 0,1325 ha žemės sklypas.

Molėtų rajono savivaldybės administracijos direktorius: 2023 m. rugsėjo 19 d. įsakymu Nr. B6-648 „Dėl pasiūlymo pirkti nekilnojamąjį turtą Molėtų rajono savivaldybės nuosavybėn ekonominio ir socialinio pagrindimo“, patvirtino Nekilnojamojo turto pirkimo Molėtų rajono savivaldybės nuosavybėn ekonominį ir socialinį pagrindimą, 2023 m. spalio 13 d. įsakymu Nr. B6-681 „Dėl Molėtų rajono savivaldybės nekilnojamojo turto pirkimo komisijos sudarymo, jos darbo reglamento patvirtinimo“ sudarė Molėtų rajono savivaldybės nekilnojamojo turto pirkimo komisiją (toliau – Komisija) ir suteikė visus įgaliojimus Komisijai organizuoti ir atlikti nurodyto nekilnojamojo turto pirkimą neskelbiamų derybų būdu. Kadangi perkamas turtas, vieta, turto savininkas yra žinomi Komisija 2023-10-16 išsiuntė kandidatui pasiūlymą teikti paraišką. Komisijai gavus pasiūlymą pirkti turtą -35/100 dalį administracinio-parduotuvės pastato (registro Nr. 90/18552; unikalus Nr. 6296-3000-2012; pastatas plane pažymėtas 1B2p; bendras pastato plotas 1220,44 kv. m; pastatytas 1963 m.), esantį Molėtų r. sav., Molėtų m., Amatų g. 4, už 138000,00 Eur, turtą apžiūrėjo ir priėmė protokolinį sprendimą priimti kandidato pasiūlymą kaip galutinį, nes Nepriklausomi turto vertintojai turtą įvertino 140000,00 Eur. Komisija pasiūlymą pripažino pasiūlymą tikslingu ir ekonomiškai naudingu ir 2023 m. spalio 17 d. pateikė Administracijos direktoriui Pirkimo ataskaitą Nr. T36-4.